text: Mand fik snitsår ved slagsmål i Esbjerg
  02 november 2015 kl. 14.19
  En 18-årig mand fik mandag formiddag et snitsår i armen i forbindelse med et slagsmål på torvet i Esbjerg.
  Klokken 11.05 mandag formiddag fik Syd- og Sønderjyllands Politi en anmeldelse om, at to grupper af unge mennesker sloges på torvet i Esbjerg.
  I forbindelse med det slagsmål fik en 18-årig mand fra Varde et mindre snitsår i armen. Den 18-årige var derfor en tur forbi Sydvestjysk Sygehus.
  Gerningsmanden, en 17-årig mand fra Varde, har efterfølgende på eget initiativ kontaktet politiet.
  Slagsmålet er ikke banderelateret.
  